Diari Oficial de la Generalitat Valenciana


Sumari del DOGV 4954, del 25-02-2005 (2005/1441)

Informació pública del programa d'actuació integrada del sector 19-Sant Pau, de Tavernes de la Valldigna.
---------------------------------------------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1441


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública del programa d'actuació integrada del sector 19-Sant Pau, de Tavernes de la Valldigna. [2005/Q1441]
  
1. La mercantil BM Urbamarina, SL, ha presentat una alternativa tècnica de programa per al desenvolupament de l'actuació integrada que correspon al sòl urbà residencial de la platja Sant Pau, sector 19-PRI.2, que inclou pla de reforma interior de millora, projecte d'urbanització, estudi de seguretat i salut, i sol·licitud de règim d'adjudicació preferent, a l'empara del que establixen els articles 46 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. En aplicació del que disposa l'article 46.3 de la Llei Reguladora de l'Activitat Urbanística, el programa d'actuació integrada esmentat i els documents urbanístics annexos se sotmeten a informació pública durant el termini de 20 dies, comptadors des de la publicació de l'anunci en el Diari Oficial de la Generalitat Valenciana.
  
3. Durant l'expressat termini de 20 dies, es podran formular qualssevol al·legacions, en els termes establits en la Llei Reguladora de l'Activitat Urbanística, per a la qual cosa es podrà consultar la documentació diligenciada a l'ajuntament, Secció d'Urbanisme, els dies hàbils de 10.00 a 14.00 hores, on podran obtindre una còpia de l'alternativa tècnica i els projectes i documents annexos, o sol·licitar que se'ls hi exhibisquen.
  
4. Així mateix, durant el termini de 20 dies indicat, s'hi podran presentar les alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol alternativa tècnica, en el termini de cinc dies des del següent dia hàbil a la finalització del termini de 20 dies previ.
  
5. Remissió d'avisos al domicili fiscal de titulars cadastrals: en compliment del que disposa l'article 46.3 de la Llei Reguladora de l'Activitat Urbanística s'ha procedit, amb anterioritat a este anunci, a l'enviament amb el contingut d'este avís a la totalitat de titulars cadastrals afectats.
  
6. Preveient la possibilitat de supòsits regulats en l'article 59.5 de la Llei 30/1992, del Règim Jurídic de les Administracions Públiques i del Procediment Administratiu Comú, modificada per la Llei 4/1999, i perquè valga de notificació, s'hi adjunta la relació de parcel·les cadastrals incloses en este sector, la titularitat de la qual o el domicili fiscal del titular apareix com a desconegut, la qual s'ha exposat igualment al tauler d'edictes de l'ajuntament.
  
- Polígon 14, parcel·la 525, Francisco Grau Talens, domicili desconegut.